“สวิจักร์” ยันชัด! กลุ่ม”โลจายะ”ถือหุ้นครบ-ไร้ปัญหาสภาพคล่อง หนุนราคา EVER บวกกลับ 2.5%
"สวิจักร์" ยันชัด! กลุ่ม "โลจายะ" ถือหุ้นครบ-ไร้ปัญหาสภาพคล่อง หนุนราคาบวกกลับ 2.44% โดยเวลา 12.08 น. อยู่ที่ระดับ 0.42 บาท บวก 0.01 บาท หรือ 2.44% ด้วยมูลค่าซื้อขาย 11.27 ล้านบาท
"สวิจักร์" ยันชัด! กลุ่ม "โลจายะ" ถือหุ้นครบ-ไร้ปัญหาสภาพคล่อง หนุนราคาบวกกลับ 2.44% โดยเวลา 12.08 น. อยู่ที่ระดับ 0.42 บาท บวก 0.01 บาท หรือ 2.44% ด้วยมูลค่าซื้อขาย 11.27 ล้านบาท
24 พ.ค. 2562

จากกรณีราคาหุ้นบริษัท เอเวอร์แลนด์ จำกัด (มหาชน) หรือ EVER ได้ปรับตัวลดลงมาอย่างต่อเนื่อง และปรับตัวลดลงหนักวานนี้กว่า 18% พร้อมกับมีกระแสลือว่าผู้ถือหุ้นรายใหญ่ในกลุ่ม โลจายะ ทำการเทขายหุ้นออกมา รวมถึงประเด็นผลการดำเนินงานของบริษัทมีการขาดสภาพคล่อง
ล่าสุดวันนี้ (24 พ.ค.62) นายสวิจักร์ โลจายะ ประธานกรรมการ EVER เปิดเผยผ่านรายการ “ข่าวหุ้นเจาะตลาด” ออกอากาศผ่านช่องทางข่าวหุ้นทีวีออนไลน์ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. เกี่ยวกับกรณีดังกล่าวว่า ในกลุ่มครอบครัวไม่มีใครเทขายหุ้นออกมาอย่างแน่นอน
อีกทั้งพื้นฐานของธุรกิจเริ่มกลับมาแข็งแกร่งหลังบริษัทสามารถทำผลงานไตรมาส 1/62 พลิกกลับมามีกำไรได้ 402 ล้านบาท และมียอดขายเกือบ 3 พันล้านบาท และมีแนวโน้มว่าผลการดำเนินจะมีเติบโตขึ้นอย่างต่อเนื่องและไม่มีปัญหาในเรื่องของสภาพคล่องแต่อย่างใด
สำหรับไตรมาส 2/62 มองว่าผลการดำเนินงานยังคงเติบโต จากการทยอยรับรู้ยอดโอนอย่างต่อเนื่อง
ขณะที่ราคาหุ้น EVER ล่าสุด ณ เวลา 12.08 น. อยู่ที่ระดับ 0.42 บาท บวก 0.01 บาท หรือ 2.44% ด้วยมูลค่าการซื้อขาย 11.27 ล้านบาท